मुआवजा नहीं, नुकसान की पूरी भरपाई करे सरकार : प्रशांत
नरमेकी फसल तबाह होने पर सरकार को इसकी भरपाई करनी चाहिए कि मुआवजा दिया जाए क्योंकि पंजाब सरकार के खरीदे बीज और कीटनाशक की वजह से ही फसल बर्बाद हुई है। यह बात सुप्रीम कोर्ट के सीनियर वकील प्रशांत भूषण ने कही। वे रविवार को टीचर्स होम में जय किसान आंदोलन स्वराज अभियान पंजाब के तहत किसानों से रूबरू हो रहे थे।
इस दौरान कैंप लगाकर फसल बर्बाद का दंश झेलने वाले किसानों के वकालतनामे भरवाए गए। सुबह 9 से शाम 4 बजे तक बठिंडा और मानसा जिले के 500 से अधिक किसानों ने वकालतनामे पर साइन करते हुए बर्बाद हुई फसल जमीन का ब्योरा दर्ज करवाया। इस दौरान पटियाला से आम आदमी पार्टी के सांसद डॉ. धर्मवीर गांधी भी मौजूद थे। प्रशांत भूषण ने कहा कि किसानों के प्रति एकड़ 40 हजार रुपए लगे लेकिन उनको महज 8000 रुपए प्रति एकड़ मुआवजे के तौर पर दिए जा रहे हैं। उन्होंने कहा कि वे मालवा की कपास पट्टी के अलावा पंजाब के अन्य जिलों का भी सर्वे कर आंकड़े जुटा रहे हैं। एक महीने में बर्बादी की भरपाई के लिए सुप्रीम कोर्ट में याचिका दायर करेंगे। आम आदमी वालंटियर फ्रंट के नेता पवन ने बताया कि मुआवजा उन्हें बांटा जा रहा है, जिन्होंने फसल की बिजाई ही नहीं की।
‘आप’अपने मकसद से भटकी : धर्मवीर गांधी
‘आप’से निलंबित सांसद डॉ. धर्मवीर गांधी ने कहा है कि पार्टी अपने मकसद से भटक गई है। पार्टी का गठन वैकल्पिक राजनीति को हुआ था लेकिन ये मौकापरस्तों की मंडली आने से मकसद भूलती जा रही है। पार्टी के विस्तार और अपना वजूद कायम करने की सनक में पार्टी में शामिल किए जाने वालों की बैकग्राउंड को दरकिनार किया जा रहा है।
नरमा कुदरती आपदा से नहीं सरकार के खराब बीज और कीटनाशक से खराब हुआ
hin_Deva hin_Deva hin_Deva hin_Deva hin_Deva hin_Deva